CELEX: 62019CN0895
Language: sk
Date: 2019-12-04 00:00:00
Title: Vec C-895/19: Návrh na začatie prejudiciálneho konania, ktorý podal Wojewódzki Sąd Administracyjny w Gliwicach (Poľsko) 4. decembra 2019 – A./Dyrektor Krajowej Informacji Skarbowej

17.2.2020   
            
            
               SK
            
            
               Úradný vestník Európskej únie
            
            
               C 54/40
            
         
      Návrh na začatie prejudiciálneho konania, ktorý podal Wojewódzki Sąd Administracyjny w Gliwicach (Poľsko) 4. decembra 2019 – A./Dyrektor Krajowej Informacji Skarbowej
      (Vec C-895/19)
      (2020/C 54/44)
      Jazyk konania: poľština
      
         Vnútroštátny súd, ktorý podal návrh na začatie prejudiciálneho konania
      
      Wojewódzki Sąd Administracyjny w Gliwicach
      
         Účastníci konania pred vnútroštátnym súdom
      
      
         Žalobkyňa: A.
      
         Žalovaný: Dyrektor Krajowej Informacji Skarbowej
      
         Prejudiciálne otázky
      
      Má sa článok 167 v spojení s článkom 178 smernice Rady 2006/112/ES z 28. novembra 2006 o spoločnom systéme dane z pridanej hodnoty (1) vykladať tak, že bráni vnútroštátnym právnym predpisom, ktoré podmieňujú uplatnenie práva na odpočítanie DPH zaplatenej na vstupe v tom istom daňovom období, v ktorom je splatnou DPH v súvislosti s transakciami predstavujúcimi nadobudnutia tovarov vo vnútri Spoločenstva, a to uvedením DPH z takýchto transakcií v príslušnom daňovom vyhlásení podanom v prekluzívnej lehote (v Poľsku trojmesačnej) od konca mesiaca, v ktorom vznikla daňová povinnosť vo vzťahu k nadobudnutým tovarom a službám?
      
         (1)  Ú. v. EÚ L 347, 2006, s. 1.